Sai pisut sõidetud. Päev otsa kodunt ära.    Koju jõudes leidsin Peremehe ja Juku kojauksel vaidlemas, kas Juku ikka tohib tuppa tulla või peab ta täna lausa õues ööbima. Vaidluse ajendiks oli koera uus odöör - võrratu segu laibast, sitast ja mudast.    Elukad ikka leiavad, olen seda varemgi avastanud. Seekord oli kodus kutsapesuvahend jäägitult otsas, kasutasin,  mida kätte sain.    Asjatundjad: kui peni pesta "Head And Shouldersi" ja "Shauma" seguga kas siis ärkab ta järgmisel hommikul kiilana? Mitte, et mul kiilaste koerte vastu miskit oleks, aga ma`i viitsi talle kampsikut kududa..?  Karv oli vahetult pärast pesu "lendlev, kõõmavaba ja kergelt kammitav". Omalegi tahaks sellist! (lendleb ta mul niigi, natuke homersimpsonlikult, aga rohkem tahaks, rohkem..)    ***    Päeval Tartu poole sõites nägin mitut LUMIST autot.  Meeltes kangastus pilt meeleheitel lumenäljastest sohvritest, kes külmkapist härmatist kraabivad ja saatanlikult naerdes autot maskeerivad. ("Aga mul on parem ilm kui sul, luuser!!!")